אביטל שטיין

אביטל שטיין (נולדה בשנת 1961) היא מנהלת ודירקטורית ישראלית. ד"ר להוראת מדעים, ממייסדי המכללה האקדמית להנדסה ירושלים, לשעבר מנכ"לית הטכניון ומנכ"לית המועצה להשכלה גבוהה. הייתה שחקנית נבחרת ישראל בכדורסל נשים.

ביוגרפיה

אביטל שטיין נולדה בחיפה. ניגנה 12 שנה בפסנתר. מגיל 9 עד 24 שיחקה כדורסל בקבוצות הנשים של מכבי תל אביב, הפועל חיפה ומכבי חיפה. הייתה שותפה לזכייה בגביע המדינה בכדורסל לנשים. בין השנים 1976–1979 הייתה חברת נבחרת ישראל בכדורסל נשים.  לאחר מכן התגייסה לצה"ל ושירתה כמדריכת ספורט בחיל הים. עבדה בתחומי בחקר ביצועים וניתוח מערכות.

הייתה ממייסדי המכללה האקדמית להנדסה ירושלים, ובין השנים 2009-1999 כיהנה כמנכ"לית וסגנית נשיא שלה. בשנים 2009–2012 כיהנה כמנכ"לית וסגנית נשיא הטכניון והייתה לאישה הראשונה בתפקיד זה. הייתה נציגת הטכניון במכרז שהוציא ראש עיריית ניו יורק, מייקל בלומברג, לקראת הקמת מכללה טכנולוגית חדשה באי רוזוולט. במכרז זכו הטכניון יחד עם אוניברסיטת קורנל ובכך עקפו למעלה מעשר הצעות של מוסדות אקדמיים מובילים בארצות הברית. 
בין השנים 2012–2013 כיהנה כמנכ"לית המועצה להשכלה גבוהה והוועדה לתכנון ולתקצוב. התפטרה אחרי 8 חודשים בתפקיד.

בשנת 2013 בחר בה המגזין פורבס כאחת מ-50 הנשים החזקות בישראל בכלל וכאישה החזקה ביותר בתחום החינוך בפרט.

בשנים 2016-2015 משמשת כמנטורית ב"תוכנית מנטורים" של ארגון בוגרי מנהל עסקים באוניברסיטה העברית. 

מתגוררת בכפר בן נון נשואה לעו"ד שוקי שטיין. משנת 2011 מעניקים השניים מדי שנה חמש מלגות לנשים המעוניינות ללמוד בטכניון, אך אינן יכולות בשל קשיים כלכליים. שטיין אם לארבעה.

חברויות ציבוריות

חברויות ציבוריות בעבר ובהווה:
 דירקטורית חיצונית; מנורה מבטחים, איסתא ואלרן השקעות
 הטכניון - יו"ר ומנהלת קרן טכניון הזדמנויות השקעה שותפות מוגבלת; דירקטור, אמי"ת – מכון אלפרד מאן; חברת דירקטוריון מוסד הטכניון למחקר ולפיתוח 
 חברת האספה הכללית, מוסד שמואל נאמן למחקר מדיניות לאומית
 חברת חבר נאמנים, המכללה האקדמית להנדסה ירושלים
 יו"ר ועדת החינוך, מועצה אזורית גזר
 חברת מועצת המנהלים, תיאטרון ירושלים 
 חברת האספה הכללית, קרן גבריאל שרובר
 חברת המועצה הציבורית לקידום ספורט הנשים בישראל
 חברת חבר הנאמנים, בצלאל.

קישורים חיצוניים

הערות שוליים

מנכ"לי אוניברסיטאות בישראל
דירקטוריות ישראליות
דירקטורים ישראלים
כדורסלניות הפועל חיפה
כדורסלניות מכבי תל אביב
כדורסלניות נבחרת ישראל
סגל הטכניון - מכון טכנולוגי לישראל
מנהלות ישראליות
מנהלים ישראלים
מתמטיקאיות ישראליות
כפר בן נון: אישים
ערכים שנערכו במסגרת מיזם ויקי נשים
ישראליות שנולדו ב-1961
ישראלים שנולדו ב-1961
בוגרי האוניברסיטה העברית בירושלים: בית הספר למנהל עסקים